અનિકેત નહેર નજીક મોબાઈલ મચેડતો હતો ત્યારે પાછળથી એકદમ જ ધારીયું લઈને આવી ચઢેલા બનેવીએ જોરદાર ઝટકો મારી દેતાં અનિકેતનું ગળુ જ કપાઈ જવા પામ્યું હતુ. ત્યારબાદ લાશને નહેરમા નાંખી દીધી હતી. પોલીસે ગઈકાલે તેની ધરપકડ કરીને આજે આ હત્યાકાંડમાં બીજા કોઈ સંડોવાયા છે કે કેમ, માથુ ક્યાં નાંખ્યું છે, પૈસાનું શું કર્યું જેવી બાબતોની તપાસ માટે રીમાન્ડની માંગણી કરતાં કોર્ટે ૧૪મી તારીખ સુધીના રીમાન્ડ મંજુર કર્યા હતા. દરમ્યાન આજે પોલીસે ફાયરબ્રિગેડની મદદથી જે સ્થળે હત્યાને અંજામ આપવામાં આવ્યો હતો ત્યાં અને તેની આસપાસ તપાસ કરવામાં આવી હતી જેમાં ધારીયુ મળી આવ્યુ હતુ. દરમ્યાન વહેલી સવારથી જ નહેરમાં પાણીનો પ્રવાહ ઓછો કરાવી દઈને તપાસ હાથ ઘરી હતી જેમાં સાંજના સુમારે સામરખા નજીક આવેલા ઈન્દિરાનગરી પાસેના આડબંધ પાસેથી માથુ પણ મળી આવ્યું હતુ. જેને ફાયરબ્રિગેડે બહાર કાઢીને પીએમ માટે મોકલી આપ્યું હતુ.